**Referat**

**VKR-møde onsdag d. 21. februar 2018**

*Næste møde onsdag d. 16. maj 2018 kl. 19:00 – 21:00*

**Til stede:**

VKR - AH - Arne Hendrichsen (formand og referent)

BLDR - AH – Arne Hendrichsen og OI – Ove Iversen

Borgerforeningen - CM – Claus Markvardsen

Hallen - PJ – Poul Jensen

Støtteforeningen - LE – Lisbeth Ernlund

Jagtforeningen - JH - Jens Højrup

Krocketklubben og - OI - Ove Iversen

Veteranbilklubben

Idrætsforeningen - SJ – Susanne Jensen

Menighedsrådet - EJ – Eva Jensen

Byrådet - MR – Majbrit Rasmussen

**Afbud** Bobklubben - BM - Betty Merrild

 Byrådet – Henning Madsen

**Besøg af Signe Grønnegaard, kommunens landdistrikskonsulent:**

 Signe fortalte, at pengene i kommunens landdistrikspulje blev ikke brugt helt i 2017, hvorfor restbeløbet er gået videre til forbedring af mobildæk-ningen i kommunen. Borgerne er blevet opfordret til at melde ind, hvor de op-lever utilfredsstillende dækning. Ca. 150 personer har reageret på opfordringen. Analysen af de indkomne kommentarer foretages af kommunen og teleudbyd-erne i fællesskab.

 Kommunens handlefrihed på bredbåndsområdet er begrænset. Signe omtalte en ny og billigere model end fibernet, nemlig den ny teknologi, hvor bredbåndssignaler bæres luftbåren, direkte på den enkelt husstand.

 I indsatsen mod lokale faldefærdige huse, såkaldte ”øjebæ’er” holder kommunen møde med BLDR i uge 9. Sandsynligvis bliver lokalrådene, herunder VKR, inddraget i udpegning af eventuelle emner i lokalområdet.

 Kommunen arbejder på en ny langsigtet udviklingsstrategi. Sandsyn-ligheden taler for, at lokalrådene på sigt bliver bedt om at bidrage.

 OI spurgte, hvordan han skal få sat skub i byggetilladelsen af hans påtænkte hal til udstilling af veteranbiler. Signe lovede at checke op på status.

 Vedr OI’s ønske om at opføre et formuldningstoilet henviste Signe, Ove til at undersøge mulighederne via Borger-idékassen.

 Afslutningsvis opfordrede Signe os til at undersøge mulighederne for at søge tilskud fra Borgeridékassen i forbindelse med skolegrundsprojektet.

**Gennemgang af referat fra sidste møde:**

 Ingen kommentarer – referatet godkendt

**VKR:**

 AH meddelte, at Flemming Kristensen på alles vegne har indgået aftale med SafetyGroup Aps i Kalundborg om service på hjertestarteren ved Mikrohallen. Aftalen omfatter 1 årligt eftersyn, næste gang senest 08FEB 2019, inkl. udskiftning af elektroder og batteri samt ekstraordinært eftersyn, hvis hjertestarteren har været i brug. Pris for serviceaftalen er kr. 3743,- inkl. moms. VKR har betalt fakturaen.

 VKR har købt nye flag og nye liner til de seks flagstænger ved indfalds-vejene.

 Mulighederne for at søge midler fra Borgeridékassen skal naturligvis undersøges. Alle borgere har mulighed for at søge hjælp fra kassen. Læs mere om reglerne på dette link:

**https://billund.dk/presse/nyheder/januar-2017/borger-idékassen**

 Det annoncerede Fyraftensmøde i Vesterhede den 30JAN med kommunens udviklingskonsulent blev aflyst pga. for få tilmeldte. Efter det oplyste havde kun to personer vist interesse.

 AH har skrevet til Kristina Nøhr Højgaard, kommunens udviklings-konsulent, som stod bag målingen af udnyttelsen af hallen, om hvornår vi kan forvente at modtage honoraret på kr. 5.000,- for at foretage registreringerne. Pengene var ikke kommet den 01FEB.

**BLDR:**

 Der har ikke været afholdt møde i BLDR siden den 27. november.

Det næste møde holdes tirsdag den 27FEB i Mikrohallen, så vores indbydende faciliteter igen stilles til skue for repræsentanterne for vores lokalrådskolleger.

**Borgerforeningen:**

 Claus nævnte, at Borgerforeningen holder generalforsamling den 26FEB, og at man arbejder på detaljerne i forbindelse med årets sportsfest sammen med Idrætsforeningen. Og endeligt er det officielt, at Skt. Hans Aften bliver festligholdt hos Dorthea og Claus Frisk igen i år.

**Idrætsforeningen:**

 Det første møde vedr. sportsfesten har været holdt, og ellers afvikles badmintonsæsonen som planlagt. Der er badminton VM (**V**esterhede**M**esterskab) den 24MAR med efterfølgende fællesspisning for egen regning.

**Haludvalget:**

 Der afholdes Generalforsamling den 21MAR kl 19:30.

 PJ understregede vigtigheden af, at så mange som muligt afsætter tid til af hjælpe til ved årets arbejdsweekend den 17-18MAR, fordi alle væggene skal males ud over det almindelige vedligehold. F.eks. eftersyn af stole-”dupper” og stramning af bordben etc., etc.

**Bobklubben:**

 Intet indlæg pga. afbud.

**Krocketklubben:**

 Der er træf tirsdags aftener. Træningen foregår om lørdagen p.t. og efter 01APR tirsdag og torsdag aften. Alle er velkomne til prøvetræning. Klubben udlåner gerne køller og andet udstyr.

 Generalforsamlingen løber af stablen den 26MAR.

 Igen i år forventer OI, der deltager to hold i turneringen.

**Menighedsrådet:**

 Rådet havde besluttet, at ringningen for HKH Prins Henrik tirsdag den 13FEB skulle vige for evt. begravelse/bisættelse. Dette blev dog ikke aktuelt, selv om der også blev afviklet lokal begravelse.

 EJ meddelte, at man nu kan få en 360o af Vesterhede Kirke på internet-siden Google Maps.

 EJ blev spurgt, hvorvidt MHR har sanktioneret, at vores præst ikke ønsker at forrette vielse af fraskilte. Hun svarede, at MHR ikke kan/vil beslutte i det spørgsmål, da det er en afgørelse præsten egenrådigt tager. EJ opfordrede til, at man drøfter eventuel uenighed direkte med Jørgen Johansen.

**Veteranbilklubben**:

 Kører på bedste beskub.

 Mandag den 26FEB er der klubaften med foredrag af en tidligere prøve- og motorsagkyndig.

 26MAR afholder klubben førstehjælpskursus inkl. hjertestarter. Alle er velkomne. Henvendelse kan ske til OI.

 14APR holder OI loppe-, kræmmer- og stumpemarked på sin matrikel med udstilling af gamle biler. Alle er velkomne – også som stadeholder.

**Støtteforeningen**

 Ølsmagningen fredag den 23FEB blev aflyst, da kun 17 personer havde meldt sig til.

 Der vil blive afholdt fællesspisning den 12APR og den 29AUG, ligesom Støtteforeningen igen i år højtideligholder Mortensaften.

 Generalforsamlingen bliver den 21MAR, samme dag som hallens, men tidligere, nemlig kl 19:00. På valg er Helene Harritz, Erik Hansen og Claus Frisk. Ingen af de tre modtager genvalg. Hvis ikke andre melder sig på banen som interesseret i at planlægge og hjælpe til med arrangementer i fremtiden, er det spørgsmålet om Støtteforeningen i det hele taget kan fortsætte. Og det vil være problematisk for hallens drift. Situationen vil blive drøftet internt mellem Hallen og Støtteforeningen.

**Jagtforeningen**:

 Generalforsamlingen er vel overstået, og alle bestyrelsesposter er blevet besat af de samme personer som sidste år. Der tilbydes træningsskydning 5 lørdage, den 17FEB, 24FEB, 03MAR, 10MAR og 17MAR.

 Vesterhede Jagtforening deltager i Ribe Amts holdskydningsturnering til sommer.

 Der vil blive afholdt markprøver for ”stående hunde”.

 Og endelig afslørede JH at resultatet af bankospillene var nogenlunde tilfredsstillende.

**Byrådet:**

 MR fortalte om hændelsesforløbet på valgnatten som til al held resulterede i, at Vesterhedes 2 kandidater blev valgt ind, ligesom 2 fra Hejnsvig slap med på et hængende hår.

 MR har fået sæde i følgende udvalg/råd/bestyrelser:

 Børneudvalget

 Teknik- og Miljøudvalget

 Handikaprådet

 Deponi Syd

 Sydtrafik

**Diverse:**

 AH skulle have sat punktet på dagsordenen, men det glippede. Som følge af drøftelse til aften, skal vi på næste VKR-møde beslutte, om – og hvordan – og af hvem – eventuel velkomst af tilflyttere til Vesterhede skal foregå. CM fortalte, at Borgerforeningen gennem en årrække har uddelt en kurv og lidt info-materiale, men det er gået i sig selv igen på det seneste.

 MRs deltagelse i Sydtrafiks bestyrelse affødte en drøftelse af busdriften gennem Vesterhede, herunder de unge menneskers behov efter kl 16:00. Om end resultatet at den seneste omlægning af busdriften gennem byen ikke er så ringe endda, er der helt sikkert plads til forbedringer. Mens vi venter på disse forbedringer, kan det være en idé, også at rettet blikket mod eksisterende alternativer som f.eks. Flextrafik (Flextur, Flexung, Flexjunior, Flexrute). MR påtog sig at skaffe materiale om Sydtrafiks Flexordninger, som vil blive sendt ud til alle modtagere af VKR-referatet snarest.

***Næste møde onsdag d. 16. maj 2018 kl. 19:00 – 21:00***

Arne har sørget for at booke lokale.

Ove sørger for forplejningen.